Ад Кіш няшмат засталося. Каб не даследчык беларускай этнаграфіі Мікола Раманюк ды не знаны мастак Уладзімір Басалыга, якія сабралі па вёсках парэшткі скарбаў, што пакінула пасля сябе мастачка, мы б нічога ніколі не даведаліся пра Кіш. Яна б сканала ў нябыце, як сканалі шмат якія забытыя нашыя геніі. Для іх не знайшлося месца ў памяці суайчыннікаў, якія шчыра лічаць асноўнымі навінамі ў галіне нацыянальнай культуры шлюб Пугачовай ды Галкіна, разборкі вакол псеўданіму Роўлінг ці яшчэ нешта, не датычнае ні да Беларусі, ні да культуры.